Hector von Ritter

Hector teljes flak-páncélban a Kondor pilótakabinjában

### Eszközök

xSFERA-110-MB sötétített pilótasisak, kamerarendszerrel, kommunikátorral, hangkorrektorral, hang-vizualizálóvalGanümid pilóta-szkafander (Titán-Vanádium-Kompozit lapokkal, Ganümid zászló és rangjelzések levésve)

Galaxy SP X/b pisztoly, burstfire-modifikációval

"Kondor Egyes" - IHc-17 Lancer Nehéz Elfogóvadász

## Kapcsolatok

### Család

Walther von Ritter - apaTatiana von Ritter-Ross - anya

Klaus von Ritter - fivér

Anastasia von Ritter - lánytestvér

*"... a bosszú nem az én asztalom, nem szabad hogy felülírja a józan gondolkodást. Olyan mint a harag, vagy az irigység... csak elvakítja a pilótát. Hibát hibára halmoz és végül egy égő roncsban végzi... vagy... ő maga lesz az égő roncs... "* - Hector Vera-nak úton a nyolcas dokkhoz.

Szabadúszó pilóta, ász, technikus, önjelölt szerelő, míg mások számára sisakos pancser, áruló, dezertőr, kitaszított. Hector nem törődik azzal, amit más gondol. Csak túlél és megy előre. Ellenségeinek kegyelmet nem mutat. A Ganümid "katonaállam" szolgálatában töltött idő megmutatta neki hazája igazi arcát. Megtudhatta mennyit is ér valójában a hűség és a becsület. "Balesete" után dezertált, majd pár szabadúszó akció után végül rátalált a megtépázott Huntress legénységére.

## **Történet**

### **A Carissián**

Előkelő Carrissiai hivatalnoki család harmadik gyermeke. Apja nyugalmazott gyalogsági ezredes, hivatalnok. Anyja politikai és kereskedelmi tanácsadó. Bátyja, Klaus, százados a Ganümidiai Elit-Kommandónál, nővére, Ana pedig egy tudományos kutatócsoport tagja valahol a peremvidéken. Hector már fiatalon kitűnt technikai tehetségével a többiek közül, akik gyakran kiközösítették ezért. Elektronikai és létfenntartási szakértőnek tanult a Carrissiai Planetáris Haditechnikai Tudományok Intézetében. Tekintete már ekkor a csillagokat fürkészte. Bár a standard katonai kiképzésen és a vadászpilóta-teszteken is jelesen megfelelt, gyenge fizikuma és a minimális testmagassági követelmény elérésének hiánya miatt kötelező katonai szolgálatát csak fedélzeti technikusként kezdhette meg a GH Borealis rombolón.

### **A Peremvidéken**

A következő évben áthelyezték a Peremvidéki Ötödik Flotta GH Revenant anyahajójára, ahol a létfenntartási csapatban szolgált. Az egyik őrjáraton fosztogatók torpedókkal bombázva ütöttek rajtuk. Az első csapás többek közt a pilóták barakkjait érte, így a képzett pilóták hiánya miatt Hectort sürgősen mobilizálták. IHc-17 Lancer elfogójával a rövid összecsapásban 4 fosztogató vadászt semmisített meg, amivel azonnal kiérdemelte a pilótai előléptetést. Pár hónappal később már szakaszvezetőként vezette a Kondor elfogószakaszt 17 igazolt győzelemmel az öve alatt.

### **A "Baleset"**

Az utolsó, katasztrofálisan végződött bevetésén az Eugeron pulzár rendszerben viszont szakasza hatalmas túlerővel találta szemben magát, és bár a gépek (*és legénységük*) jó része épségben megmenekült, gépének oxigéntartályai egy találat miatt felrobbantak, a pilótafülke belülről kigyulladt, és ő kishíján bennégett. A látását (*és arcbőrének jelentős részét*) vesztett pilóta utolsó manőverével sikeresen landolt a hangárban, de ütközését csak a hangár oldalsó fala tompította. Kimentése után hetekig intenzív ellátást kapott. Arca égési sérülésein, hangszálai károsodása és szemei elvesztésén kívül jobb alkarját is elvesztette.

### **Az utolsó csepp**

Felépülése közben ideiglenesen leszerelték, fizetését és családjától kapott minden kreditjét egy látóreceptor-implantátumra, az azt ellátó, teljesen elsötétített vizor-sisakra, hangkorrektorra, és egy Ariko-Tech™ neuro-konnektoros kibernetikus-alkarra költötte, majd a szétlőtt Lancer-jét a roncsfeldolgozóktól megvásárolta szinte pár kreditért. Hónapokat töltött a megjavításával és egy FTL rendszer beépítésével. Amikor a Haditengerészet kijelentette, pilótai pozícióba már sehogy sem kerülhet, csalódása miatt az eddigi életét hátrahagyva dezertált. A galaxis kevésbé felügyelt területein vállalt azóta kisebb munkákat, de ezekből már nehezen tudja hajóját karbantartani. Hector-nak jobb munkalehetőség kell, ha röpképesen akarja tartani hajóját.

### "Üdv a fedélzeten, [ÉRVÉNYTELEN FELHASZNÁLÓ]!"

- Köszöntötte Hectort a Lancer fedélzeti számítógépe. Újabb emlékeztető a múltjáról, és a véget nem érő javításokról. Már majdnem öt hónapja, hogy a lepukkant *"Lekvártanya Falatozó és Autómosó™"* futárszolgálata helyett a Roy Narra-i védelmi erők katonai hírszerzésének dolgozott, **lényegesen** jobb fizetésért. Hivatalosan csak a bolygó felségűrjének peremeit kellett pásztáznia a Kormánytól újonnan kapott, Szuvata fejlesztésű szkennerekkel. Az elmúlt hónapokban azonban egyre furcsább mozgásokról volt kénytelen jelenteni. Növekvő fegyverszállítmányok és száguldozó, ismeretlen eredetű korvettek a külső peremeken. A közelebbi vizsgálódásra vagy beavatkozásra viszont engedélyt sosem kapott. Valami készül odakint... Miután az űrkikötő Kilences dokkjában parkoló, a napszél által már megkezdett festésű hajójába lépett, az irányítópanel villogása jelezte, üzenete érkezett. *De vajon kitől?*

## **Kinézet**

Alacsony (*1.66m*), az átlagosnál karcsúbb, de nem vézna. Arca súlyos égési sérülések jeleiről tanúskodik, hiányzó orrporcok, vöröslő, sérült arcizmok hálói. Jobb karja kibernetikus, melynek illesztése kissé instabil. Szemeit elvesztette (*arcát ezért szinte mindig sisakja sötét vizorja mögé rejti, és csak ritkán veszi le*). Szemgödreiben vöröses fénnyel villódzó implantátumok csillognak. Beszéde kissé monoton és recsegő az elavult hangkorrektor miatt.

## **Jellem**

Ha nem a Ganümidiai politika a téma akkor általában higgadt, humoros egyén. Bár az idegen fajokkal szemben Ganümidiai neveltetése miatt kissé fölényes, a Ganümid rendszert és politikáját viszont gyűlöli és elítéli. Szabadidejében hajóját vagy felszerelését bütyköli, lőfegyver-magazint olvas, vagy csak szimplán a csillagokat fürkészi ugyanúgy, mint régen a Carissián. Kedvenc égi objektumai mindigis a csillagködök voltak. Gyakran érez honvágyat, bár tudja hogy vissza csak bilincsben - vagy hullazsákban - mehet. Sisakja miatt nehezen kifürkészhető (*szemkontaktust ne keress*).